ja en eo eo eo pt eo eo eo eo eo eo eo eo eo eo eo eo eo eo eo eo en eo eo lt eo eo eo eo de es eo eo eo eo eo sv lt eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo eo eo nl ar az ru bg bn br ca ckb hbs_lat da de el en es et fa fi fr lt he hi hbs_lat hu id it ja jv ka kk ko lt lv ml be nl nb pl pt ro ru bxr en si en sk sl sq hbs_lat sv ta te th ceb tr fy uz vi zh zh eo eo eo eo eo eo eo eo eo
El Vikipedio, la libera enciklopedio
PayPal (Pagamiko) estas pagsistemo en Interreto.
PayPal kun sia ĉefsidejo en San José (Kalifornio) estas kreita de Peter Thiel kaj Max Levchin. La maniero laŭ kiu PayPal funkcias laŭ la usona leĝo ne estas konsiderata "bankado", kaj pro tio la du povis sufiĉe facile krei la sistemon ne bezonante atenti pri la tre striktaj usonaj leĝoj. Origine PayPal estis ellaborita por poŝkomputiloj, sed nun la sistemo estas uzebla per kiu ajn foliumilo.
La populara aŭkciejo eBay aĉetis la firmaon PayPal en oktobro 2002 ĉar ili konstatis, ke 50 % de la uzantoj de eBay uzis la servojn de PayPal.
Pagoj de unu PayPal-konto al la alia estas senkostaj por la paganto, sed kostas al la pagito (en tiu senco la pagmaniero estas bone komparebla kun pagoj per kreditkarto). Se oni pagas al konto, kiu uzas alian valuton ol la propra konto, PayPal uzas la kurzon de la tago, sen ekstraj kostoj. Por pagoj de PayPal-konto al bankkonto ja povas ekzisti kostoj.
Por fari pagojn per PayPal oni devas malfermi konton. Oni povas ĝiri monon al ĝi, ĉu per kreditkarto, ĉu per bankokonto, ĉu per la konto de alia PayPal-uzanto. Eblas ankaŭ ĝiri monon de sia PayPal-konto al sia bankkonto.
PayPal-kontoj ne havas numeron, kiel la plimulto de la bankkontoj, sed la identigilo de la konto egalas al la retpoŝta adreso de la persono al kiu oni pagas. Do se oni scias, ke persono aŭ firmao havas PayPal-konton, kaj se oni konas ties retadreson, oni povas pagi al ĝi.
La avantaĝo por la paganto estas, ke li ne devas sciigi siajn kreditkartajn donitaĵojn al la pagato, kaj ke tiu do ne povas subtrahi pli da mono ol intencite de la paganto.
Konataj Esperanto-instancoj al kiuj eblas pagi per PayPal estas Universala Esperanto-Asocio, la retbutiko de Flandra Esperanto-Ligo kaj la magazino Monato.
PayPal.com, ĉefa retejo multlingva
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 16:34, 7 nov. 2014.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj